
ΑΝΑΚΟΙΝΩΣΗ
Έχοντας υπόψη τις διατάξεις της µε αρ. 172058/17-02-2016 ΚΥΑ (ΦΕΚ 354/τ.Β/2016) και ειδικότερα το άρθρου 11 αυτής ανακοινώνεται ότι:
Η Αυτοτελής ∆/νση Πολιτικής Προστασίας Περιφέρειας Θεσσαλίας διαβίβασε µε το µε αρ. πρωτ. 237380/19-06-2025 έγγραφό της στο Περιφερειακό Συµβούλιο Θεσσαλίας το Ειδικό Σχέδιο Αντιµετώπισης Τεχνολογικών Ατυχηµάτων Μεγάλης Έκτασης (ΣΑΤΑΜΕ) για την μονάδα αποθήκευσης, εμφυάλωσης και διανομής υγραερίου  της εταιρείας «THESSALY GAS I.K.E.» που δραστηριοποιείται, στο 1ο χλμ Επ. οδού Μεγαλοχωρίου – Χρυσαυγής της Τ.Κ Μεγαλοχωρίου του Δήμου Τρικκαιίων, ώστε το ενδιαφερόµενο κοινό να ενηµερωθεί και να συµµετέχει στη δηµόσια διαβούλευση όπως προβλέπεται.
Στην εγκατάσταση αποθηκεύονται:
· Υγραέριο προπάνιο
· Υγραέριο μείγμα
· Υγραέριο κίνησης
Ως εκ τούτου, η κύρια πηγή κινδύνου της εγκατάστασης είναι οι κυλινδρικές δεξαμενές αποθήκευσης λόγω της μεγάλης συγκέντρωσης εύφλεκτης ουσίας. Πηγή κινδύνου δευτερεύουσας σημασίας μπορούν να θεωρηθούν οι σωληνώσεις φορτοεκφόρτωσης και τα βυτιοφόρα οχήματα καθώς και οι μηχανές εμφιάλωσης και τα φορτηγά οχήματα μεταφοράς των φιαλών.
Το Ειδικό Σχέδιο Αντιμετώπισης Τεχνολογικών Ατυχημάτων Μεγάλης Έκτασης (Ειδικό ΣΑΤΑΜΕ) έχει ως στόχο να προσδιορίσει τους ρόλους και τις αρμοδιότητες καθώς και το πλαίσιο συνεργασίας όλων των φορέων που εμπλέκονται στη δρομολόγηση δράσεων πολιτικής προστασίας για την αντιμετώπιση Τεχνολογικών Ατυχημάτων Μεγάλης Έκτασης (ΤΑΜΕ) σε εγκαταστάσεις SEVESO και να παράσχει συντονιστικές οδηγίες σε όλους τους εμπλεκομένους σε αυτό φορείς. 
Οι ηµεροµηνίες έναρξης και λήξης της δηµόσιας διαβούλευσης είναι από 21-6-2025 έως και
10-7-2025.
 Οι ενδιαφερόµενοι µπορούν να απευθύνονται στη Γραµµατεία του Περιφερειακού Συµβουλίου (Πλατεία Ρήγας Φερραίου, Λάρισα) ή στην Αυτοτελή ∆/νση Πολιτικής Προστασίας της Περιφέρειας Θεσσαλία (Θεοφράστους & Καλλισθένους (γραφ Β3.1), Λάρισα) τηλ. 2413-506220 και 2413511302 αντίστοιχα και να καταθέτουν ή να αποστέλλουν ταχυδροµικά ή ηλεκτρονικά (e-mail: civilprot@thessaly.gov.gr) τις απόψεις τους.
Η παραπάνω ανακοίνωση αναρτάται στην ιστοσελίδα της Περιφέρειας Θεσσαλίας (https://www.thessaly.gov.gr/enimerosi/anakoinoseis_sevesoIII) στο πεδίο των ανακοινώσεων SEVESSO III καθώς και στον πίνακα ανακοινώσεων της Περιφέρειας Θεσσαλίας.

Η ανωτέρω ανακοίνωση θα δηµοσιευθεί στην εφηµερίδα ‘’ΕΡΕΥΝΑ’’ στις 21-6-2025.

